Ja. Reglerne om samtidighedsferie gælder kun for de 5 ugers ferie, der er reguleret af ferieloven. Ansatte i staten har efter den statslige ferieaftale også ret til 5 særlige feriedage.
Det er ved OK18 aftalt, at de særlige feriedage fortsætter som hidtil. Det betyder, at de 5 særlige feriedage fortsat optjenes med 0,42 dag pr. måned i et kalenderår til afholdelse i det efterfølgende ferieår efter de gamle regler -det vil sige i perioden 1. maj til 30. april året efter.
Derfor kan du som statsansat lægge de 5 særlige feriedage oven i de 16, 7 feriedage, når du planlægger sommerferie for sommeren 2020. Dagene kan du også reservere til brug for efterårsferie eller på et andet tidspunkt, som passer dig. Du vil have ret til at overføre ikke afholdte feriedage til det nye ferieår, der begynder pr. 1. september 2020.